Α4-0346/96

Απόφαση σχετικά με την κοινή θέση που καθόρισε το Συμβούλιο για την έκδοση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 89/552/ΕΟΚ του Συμβουλίου περί συντονισμού ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων (C4-0380/96 - 95/0074(COD))

(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0380/96 - 95/0074(COD)) ((ΕΕ C 264 της 11.9.1996, σελ. 52)),

- έχοντας υπόψη τη γνωμοδότησή του σε πρώτη ανάγνωση (( ΕΕ C 065 της 04.03.1996, σελ. 96)) σχετικά με την πρόταση της Επιτροπής προς το Ευρωπαϊκό Κοινοβούλιο και το Συμβούλιο COM(95)0086 (( ΕΕ C 185 της 19.07.1995, σελ. 4)),

- έχοντας υπόψη την τροποποιημένη πρόταση της Επιτροπής CΟΜ(96)0200 (( ΕΕ C 221 της 30.07.1996, σελ. 10)),

- έχοντας υπόψη το άρθρο 189 Β, παράγραφος 2, της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για δεύτερη ανάγνωση της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0346/96),

1. τροποποιεί ως ακολούθως την κοινή θέση[semigr ]

2. καλεί την Επιτροπή να αποφανθεί ευνοϊκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189 Β, παράγραφος 2, σημείο δ) της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εκδώσει οριστικά την πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Αιτιολογική σκέψη 5α (νέα)

>Κείμενο μετά την ψηφοφορία στο ΕΚ>

5α. ότι η Επιτροπή ανέλαβε να υποβάλει δύο Πράσινα Βιβλία για τις νέες υπηρεσίες, το πρώτο σχετικά με την προστασία των ανηλίκων και της ανθρώπινης αξιοπρέπειας και το δεύτερο σχετικά με την ανάπτυξη των πολιτισμικών πτυχών[semigr ]

(Τροπολογία 2)

Αιτιολογική σκέψη 5β (νέα)

>Κείμενο μετά την ψηφοφορία στο ΕΚ>

5β. ότι το όποιο νομοθετικό πλαίσιο σχετικά με τις νέες υπηρεσίες οπτικοακουστικού τομέα πρέπει να περιλαμβάνει και ρυθμίσεις σύμφωνες με το πνεύμα και τους στόχους της παρούσας οδηγίας.

(Τροπολογία 3)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

6α. ότι, ωστόσο, εν αναμονή ενός ολοκληρωμένου ευρωπαϊκού νομοθετικού πλαισίου αναφοράς για την κανονιστική ρύθμιση των νέων υπηρεσιών, να μπορούν τα κράτη μέλη να πρέπει να παρεμβαίνουν στις ανάλογες με τις τηλεοπτικές δραστηριότητες υπηρεσίες ώστε να αντιμετωπίζεται κάθε ενδεχόμενο παραβίασης των θεμελιωδών αρχών που πρέπει να διέπουν την ενημέρωση και να προλαμβάνεται η δημιουργία μεγάλων ανισοτήτων στην ελεύθερη κυκλοφορία και στις αρχές ανταγωνισμού[semigr ]

(Τροπολογία 4)

Αιτιολογική σκέψη 19α (νέα)

>Κείμενο μετά την ψηφοφορία στο ΕΚ>

19α. ότι, έχοντας ως προοπτική την προβολή της παραγωγής ευρωπαϊκών έργων σύμφωνα με τους στόχους του προγράμματος ΜΕDΙΑ, η Επιτροπή οφείλει να παράσχει την κατάλληλη χρηματοδοτική υποστήριξη σε συγκεκριμένα καλλιτεχνικά έργα, συμπεριλαμβανομένων και εκείνων που παράγονται από ανεξάρτητους παραγωγούς, καθώς και σε συμπαραγωγές των οποίων οι παραγωγοί είναι εγκατεστημένοι σε δύο ή περισσότερα κράτη μέλη[semigr ]

(Τροπολογία 5)

Αιτιολογική σκέψη 21

>Αρχικό κείμενο>

21. ότι στους προαναφερόμενους λόγους είναι ανάγκη να προστεθούν όροι προκειμένου να βελτιωθεί η ανταγωνιστικότητα της βιομηχανίας προγραμμάτων[semigr ] ότι η ανακοίνωση σχετικά με την εφαρμογή των άρθρων 4 και 5 της οδηγίας 89/552/ΕΟΚ, η οποία εξεδόθη από την Επιτροπή στις 3 Μαρτίου 1994 σύμφωνα με το άρθρο 4 παράγραφος 3 της εν λόγω οδηγίας, κατέληξε στο συμπέρασμα ότι μέτρα προώθησης των ευρωπαϊκών έργων μπορούν να συμβάλλουν σ' αυτή τη βελτίωση[semigr ]

>Κείμενο μετά την ψηφοφορία στο ΕΚ>

21. ότι στους προαναφερόμενους λόγους είναι ανάγκη να προστεθούν όροι προκειμένου να βελτιωθεί η ανταγωνιστικότητα της βιομηχανίας προγραμμάτων[semigr ] ότι οι ανακοινώσεις σχετικά με την εφαρμογή των άρθρων 4 και 5 της οδηγίας 89/552/ΕΟΚ, η οποία εξεδόθη από την Επιτροπή στις 3 Μαρτίου 1994 και... Ιουλίου 1996 σύμφωνα με το άρθρο 4 παράγραφος 3 της εν λόγω οδηγίας, κατέληξε στο συμπέρασμα ότι μέτρα προώθησης των ευρωπαϊκών έργων μπορούν να συμβάλλουν σ' αυτή τη βελτίωση αλλά ότι απαιτείται να λαμβάνονται υπόψη οι εξελίξεις στον τομέα των τηλεοπτικών δραστηριοτήτων[semigr ]

(Τροπολογία 6)

Αιτιολογική σκέψη 22α (νέα)

>Κείμενο μετά την ψηφοφορία στο ΕΚ>

22α. ότι η παραγωγή και διανομή ευρωπαϊκών έργων θα πρέπει επίσης να προωθηθεί με ταμείο εγγυήσεων

(Τροπολογία 7)

Αιτιολογική σκέψη 22 (β) (νέα)

>Κείμενο μετά την ψηφοφορία στο ΕΚ>

22β. ότι, για τους σκοπούς της εφαρμογής των μέτρων που αποσκοπούν στην προβολή έργων τα οποία δημιουργούνται από παραγωγούς που λειτουργούν ανεξάρτητα από τηλεοπτικούς οργανισμούς, απαιτούνται κατευθυντήρια κριτήρια σύμφωνα με τα οποία ένας παραγωγός μπορεί να θεωρηθεί ανεξάρτητος από τηλεοπτικό οργανισμό εάν:

- ο οργανισμός δεν κατέχει πάνω από το 20% του μετοχικού κεφαλαίου της εταιρίας παραγωγής (50% εάν συμμετέχουν περισσότεροι του ενός τηλεοπτικοί οργανισμοί)[semigr ]

- για περίοδο 3 ετών ο παραγωγός προμηθεύει στον ίδιο τηλεοπτικό οργανισμό μέχρι και το 90% των έργων που παράγει ένα μόνο πρόγραμμα ή μια μόνο σειρά προγραμμάτων, εκτός εάν ο οργανισμός χρησιμοποιεί ως δεσπόζουσα μία μειονοτική γλώσσα στο αντίστοιχο κράτος μέλος[semigr ]

- ο παραγωγός δεν κατέχει σημαντικό αριθμό μετοχών σε τηλεοπτικό οργανισμό.

(Τροπολογία 8)

Αιτιολογική σκέψη 22γ (νέα)

>Κείμενο μετά την ψηφοφορία στο ΕΚ>

22γ. ότι τα κράτη μέλη λαμβάνουν επίσης υπόψη τους, κατά την αξιολόγηση των κριτηρίων ανεξαρτησίας, τον προορισμό και την ιδιοκτησία δευτερογενών δικαιωμάτων[semigr ]

(Τροπολογία 9)

Αιτιολογική σκέψη 35

>Αρχικό κείμενο>

35. ότι η προσέγγιση της οδηγίας 89/552/ΕΟΚ και της παρούσας οδηγίας επελέγη για να επιτευχθεί η ουσιαστική εναρμόνιση που είναι αναγκαία και επαρκής για να εξασφαλισθεί η ελεύθερη κυκλοφορία των τηλεοπτικών εκπομπών στην Κοινότητα[semigr ] ότι τα κράτη μέλη διατηρούν την ευχέρεια, όσον αφορά τους ραδιοτηλεοπτικούς οργανισμούς που υπάγονται στη δικαιοδοσία τους, να εφαρμόζουν λεπτομερέστερους ή αυστηρότερους κανόνες στους τομείς που συντονίζονται με την παρούσα οδηγία, συμπεριλαμβανομένων, μεταξύ άλλων, κανόνων για την επίτευξη στόχων γλωσσικής πολιτικής και την προστασία του δημόσιου συμφέροντος σε συνάρτηση με το ρόλο της τηλεόρασης ως πηγής πληροφοριών, εκπαίδευσης, πολιτισμού και ψυχαγωγίας και την ανάγκη να διασφαλισθεί η πολυφωνία στους τομείς της βιομηχανίας πληροφόρησης και των μέσων μαζικής ενημέρωσης και η προστασία του ανταγωνισμού, με στόχο να αποφεύγεται η κατάχρηση δεσποζουσών θέσεων ή/και ο σχηματισμός ή εδραίωση δεσποζουσών θέσεων[semigr ] ότι οι κανόνες αυτοί πρέπει να συμβιβάζονται προς το κοινοτικό δίκαιο[semigr ]

>Κείμενο μετά την ψηφοφορία στο ΕΚ>

35. ότι η προσέγγιση της οδηγίας 89/552/ΕΟΚ και της παρούσας οδηγίας επελέγη για να επιτευχθεί η ουσιαστική εναρμόνιση που είναι αναγκαία και επαρκής για να εξασφαλισθεί η ελεύθερη κυκλοφορία των τηλεοπτικών εκπομπών στην Κοινότητα[semigr ] ότι τα κράτη μέλη διατηρούν την ευχέρεια, όσον αφορά τους ραδιοτηλεοπτικούς οργανισμούς που υπάγονται στη δικαιοδοσία τους, να εφαρμόζουν λεπτομερέστερους ή αυστηρότερους κανόνες στους τομείς που συντονίζονται με την παρούσα οδηγία, συμπεριλαμβανομένων, μεταξύ άλλων, κανόνων για την επίτευξη στόχων γλωσσικής πολιτικής, για την προστασία του δημόσιου συμφέροντος σε συνάρτηση με το ρόλο της τηλεόρασης ως πηγής πληροφοριών, εκπαίδευσης, πολιτισμού και ψυχαγωγίας, για την ανάγκη να διασφαλισθεί η πολυφωνία στους τομείς της βιομηχανίας πληροφόρησης και των μέσων μαζικής ενημέρωσης και για την προστασία του ανταγωνισμού, με στόχο να αποφεύγεται η κατάχρηση δεσποζουσών θέσεων, π.χ., εξασφαλίζοντας εις βάρος της πλειοψηφίας τα αποκλειστικά δικαιώματα σε γεγονότα μείζονος σημασίας, ή/και ο σχηματισμός ή εδραίωση δεσποζουσών θέσεων[semigr ] ότι οι κανόνες αυτοί πρέπει να συμβιβάζονται προς το κοινοτικό δίκαιο[semigr ]

(Τροπολογία 10)

Αιτιολογική σκέψη 35α (νέα)

>Κείμενο μετά την ψηφοφορία στο ΕΚ>

35α. ότι η παρούσα οδηγία δεν επηρεάζει τη δυνατότητα των κρατών μελών να λαμβάνουν μέτρα προκειμένου να εξασφαλίζεται η προστασία του ανταγωνισμού προκειμένου να αποφευχθούν οι καταχρήσεις δεσπόζουσας θέσης και/ή η δημιουργία ή ενίσχυση δεσποζουσών θέσεων μέσω συγκεντρώσεων επιχειρήσεων, συμφωνιών, εξαγοράς μεριδίων και παρομοίων πρωτοβουλιών[semigr ]

(Τροπολογία 11)

Αιτιολογική σκέψη 35β (νέα)

>Κείμενο μετά την ψηφοφορία στο ΕΚ>

35β. ότι ο στόχος της υποστήριξης της τηλεοπτικής παραγωγής στην Ευρώπη μπορεί να επιδιωχθεί, μεταξύ άλλων, στα κράτη μέλη δια του καθορισμού αποστολής που να εξυπηρετεί το δημόσιο συμφέρον για ορισμένους τηλεοπτικούς φορείς, συμπεριλαμβανομένης και της υποχρέωσης να υπάρχει ουσιαστική συνεισφορά σε επενδύσεις στην εθνική και τοπική παραγωγή[semigr ]

(Τροπολογία 14)

ΑΡΘΡΟ 1, ΠΑΡΑΓΡΑΦΟΣ 1, ΣΗΜΕΙΟ γ),

Άρθρο 1, σημείο γ) (οδηγία 89/552/ΕΟΚ)

>Αρχικό κείμενο>

γ) «τηλεοπτική διαφήμιση», κάθε μορφή τηλεοπτικού μηνύματος που μεταδίδεται έναντι αμοιβής ή ανάλογης πληρωμής, ή για λόγους αυτοπροβολής, από μία δημόσια ή ιδιωτική επιχείρηση στα πλαίσια εμπορικής, βιομηχανικής ή βιοτεχνικής δραστηριότητας ή άσκησης ελευθέριου επαγγέλματος, με σκοπό την προώθηση της παροχής αγαθών ή υπηρεσιών, συμπεριλαμβανομένων ακινήτων, δικαιωμάτων και υποχρεώσεων έναντι πληρωμής.

>Κείμενο μετά την ψηφοφορία στο ΕΚ>

γ) «τηλεοπτική διαφήμιση», κάθε μορφή τηλεοπτικού μηνύματος που μεταδίδεται έναντι αμοιβής ή ανάλογης πληρωμής, ή για λόγους αυτοπροβολής, από μία δημόσια ή ιδιωτική επιχείρηση στα πλαίσια εμπορικής, βιομηχανικής ή βιοτεχνικής δραστηριότητας ή άσκησης ελευθέριου επαγγέλματος, με σκοπό την προώθηση της παροχής αγαθών ή υπηρεσιών, συμπεριλαμβανομένων ακινήτων, δικαιωμάτων και υποχρεώσεων έναντι πληρωμής, ή με δωρεάν διανομή αγαθών για διαφημιστικούς λόγους. Περιλαμβάνονται επίσης όλες οι διαφημιστικές μεταδόσεις που γίνονται για λογαριασμό τρίτων κατά τη διάρκεια διαφημιστικών διαλειμμάτων, με εξαίρεση τις ανακοινώσεις δημοσίων φορέων και τις φιλανθρωπικές εκκλήσεις που μεταδίδονται δωρεάν. Περιλαμβάνονται επίσης διαφημίσεις από τους οργανισμούς μετάδοσης άσχετες με τα προγράμματα. Δεν συμπεριλαμβάνεται η τηλεαγορά.

(Τροπολογία 15)

ΑΡΘΡΟ 1, ΠΑΡΑΓΡΑΦΟΣ 1, ΣΗΜΕΙΟ δ)

Άρθρο 1, σημείο στ) (οδηγία 89/552/ΕΟΚ)

>Αρχικό κείμενο>

στ) «τηλεαγορά», άμεσες προσφορές που εκπέμπονται προς το κοινό με σκοπό την παροχή αγαθών ή υπηρεσιών, έναντι πληρωμής, συμπεριλαμβανομένων ακινήτων, δικαιωμάτων και υποχρεώσεων.

>Κείμενο μετά την ψηφοφορία στο ΕΚ>

στ) «τηλεαγορά», άμεσες προσφορές που εκπέμπονται προς το κοινό με σκοπό την παροχή αγαθών ή υπηρεσιών, έναντι πληρωμής, ή με τη δωρεάν διανομή αγαθών ή υπηρεσιών για διαφημιστικούς λόγους, συμπεριλαμβανομένων ακινήτων, δικαιωμάτων και υποχρεώσεων.

(Τροπολογία 19)

ΑΡΘΡΟ 1, ΠΑΡΑΓΡΑΦΟΣ 4

Άρθρο 3, παράγραφος 2 (οδηγία 89/552/ΕΟΚ)

>Αρχικό κείμενο>

2. Τα κράτη μέλη μεριμνούν, με κατάλληλα μέσα και στα πλαίσια της νομοθεσίας τους, ώστε οι ραδιοτηλεοπτικοί οργανισμοί που υπάγονται στη δικαιοδοσία τους να τηρούν τις διατάξεις της παρούσας οδηγίας.

>Κείμενο μετά την ψηφοφορία στο ΕΚ>

2. Τα κράτη μέλη μεριμνούν, με κατάλληλα μέσα στα οποία συμπεριλαμβάνονται οι χρηματικές κυρώσεις, και στα πλαίσια της νομοθεσίας τους, ώστε οι ραδιοτηλεοπτικοί οργανισμοί που υπάγονται στη δικαιοδοσία τους να τηρούν τις διατάξεις της παρούσας οδηγίας.

(Τροπολογία 20)

ΑΡΘΡΟ 1, ΠΑΡΑΓΡΑΦΟΣ 4

Άρθρο 3, παράγραφος 3α) (νέα) (οδηγία 89/552/ΕΟΚ)

>Κείμενο μετά την ψηφοφορία στο ΕΚ>

3α. Τα κράτη μέλη μεριμνούν με πρόσφορα νομικά μέσα, ώστε οι τηλεοπτικοί οργανισμοί που υπάγονται στη δικαιοδοσία τους οι οποίοι έχουν αποκτήσει αποκλειστικά ραδιοτηλεοπτικά δικαιώματα για ιδιαιτέρως σημαντικά αθλητικά γεγονότα γενικού ενδιαφέροντος, τόσο εθνικού όσο και/ή ευρωπαϊκού, όπως είναι, ιδίως, οι θερινοί και χειμερινοί Ολυμπιακοί Αγώνες, το Παγκόσμιο και Ευρωπαϊκό Κύπελλο και τα Ευρωπαϊκά Πρωταθλήματα καθώς και κάθε άλλο γεγονός το οποίο ένα κράτος μέλος θεωρεί εξίσου σημαντικό, μέσω νομοθετικών ή κανονιστικών διατάξεων, δεν ασκούν αυτά τα δικαιώματα κατά τρόπο ώστε να στερείται μια υπολογίσιμη αναλογία του κοινού στο κράτος μέλος της δυνατότητας να παρακολουθεί τέτοια γεγονότα σε ζωντανή αναμετάδοση, μέσω μη κωδικωποιημένων εκπομπών.

(Τροπολογία 23)

ΑΡΘΡΟ 1, ΠΑΡΑΓΡΑΦΟΣ 5, ΕΔΑΦΙΟ 1α) (νέο)

Άρθρο 4, παράγραφος 2 (οδηγία 89/552/ΕΟΚ)

>Κείμενο μετά την ψηφοφορία στο ΕΚ>

Η παράγραφος 2 αντικαθίσταται από το ακόλουθο κείμενο:

"2. Για τους τηλεοπτικούς σταθμούς που εκπέμπουν επί περισσότερο από τρία έτη, οι αναλογίες αυτές δεν μπορούν επ' ουδενί να είναι κατώτερες από αυτές που σημειώθηκαν κατά μέσο όρο το 1992 στο συγκεκριμένο κράτος μέλος.»

(Τροπολογία 24)

ΑΡΘΡΟ 1, ΠΑΡΑΓΡΑΦΟΣ 5, ΕΔΑΦΙΟ 1β) (νέο)

Άρθρο 4, παράγραφος 2(α) (νέα) (οδηγία 89/552/ΕΟΚ)

>Κείμενο μετά την ψηφοφορία στο ΕΚ>

Προστίθεται η ακόλουθη νέα παράγραφος 2α:

"2α). Οι διατάξεις του παρόντος άρθρου ή του άρθρου 5 δεν αφορούν τους τηλεοπτικούς σταθμούς που μεταδίδουν αποκλειστικά σε άλλη γλώσσα εκτός από τις γλώσσες των κρατών μελών.

Σε περίπτωση που οι μεταδόσεις γίνονται όχι καθ'ολοκληρίαν αλλά σε σημαντικό ποσοστό σε μία τέτοια γλώσσα ή γλώσσες, η συμμετοχή τους δυνάμει του άρθρου 4, παράγραφος1α) θα είναι δεόντως ανάλογη προς το μερίδιο των προγραμμάτων της που αφαιρείται από τις διατάξεις του παρόντος άρθρου και του άρθρου 5.»

(Τροπολογία 25)

ΑΡΘΡΟ 1, ΠΑΡΑΓΡΑΦΟΣ 5, ΕΔΑΦΙΟ 1γ) (νέο)

Άρθρο 4, παράγραφος 3 (οδηγία 89/552/ΕΟΚ)

>Κείμενο μετά την ψηφοφορία στο ΕΚ>

Η παράγραφος 3 αντικαθίσταται από το ακόλουθο κείμενο:

"3. Τα κράτη μέλη διαβιβάζουν στην Επιτροπή έκθεση σχετικά με την εφαρμογή του παρόντος άρθρου και του άρθρου 5 ανά διετία από την ημερομηνία έγκρισης της παρούσας οδηγίας.

Η έκθεση αυτή αποτελείται κυρίως από το σύνολο των στοιχείων ποιοτικής αξιολόγησης και των στατιστικών στοιχείων που έχουν διαβιβάσει στο κράτος μέλος οι τηλεοπτικοί σταθμοί που εμπίπτουν στη δικαιοδοσία του με σκοπό να εξακριβώσει εάν το ποσοστό που αναφέρεται στο παρόν άρθρο και στο άρθρο 5 έχει επιτευχθεί. Επιπλέον,τα κράτη μέλη αναφέρουν στην Επιτροπή τους λόγους για τους οποίους δεν κατέστη δυνατόν να επιτευχθούν αυτά τα ποσοστά, καθώς και τα κατάλληλα μέτρα που σκοπεύουν να λάβουν σε κάθε μια των περιπτώσεων, για να εξασφαλίσουν ότι ο ραδιοτηλεοπτικός σταθμός τα επιτυγχάνει πραγματικά.

Η Επιτροπή γνωστοποιεί αυτές τις εκθέσεις στα άλλα κράτη μέλη και στο Ευρωπαϊκό Κοινοβούλιο, συνοδευόμενες από σχετική γνώμη. Η Επιτροπή μεριμνά για την εφαρμογή του παρόντος άρθρου και του άρθρου 5 σύμφωνα με τις διατάξεις της Συνθήκης. Η Επιτροπή, για τη διατύπωση της γνώμης της, μπορεί ιδίως να λαμβάνει υπόψη την πρόοδο που έχει επιτευχθεί σε σύγκριση με τα προηγούμενα έτη, το μέρος του προγράμματος το οποίο αντιπροσωπεύουν τα έργα που μεταδίδονται για πρώτη φορά, τις ιδιαίτερες συνθήκες λειτουργίας των νέων ραδιοτηλεοπτικών οργανισμών και την ειδική κατάσταση των χωρών που έχουν λίγες δυνατότητες οπτικοακουστικής παραγωγής ή περιορισμένη γλωσσική εμβέλεια.»

(Τροπολογία 28)

ΑΡΘΡΟ 1, ΠΑΡΑΓΡΑΦΟΣ 6α (νέα)

Άρθρο 5, εδάφια 1α και 1β (νέα) (οδηγία 89/552/ΕΟΚ)

>Κείμενο μετά την ψηφοφορία στο ΕΚ>

6α. Προστίθενται τα ακόλουθα νέα εδάφια:

«Για τους σκοπούς της παρούσας οδηγίας ένας παραγωγός νοείται ως «ανεξάρτητος» από τηλεοπτικό οργανισμό, εάν:

>Κείμενο μετά την ψηφοφορία στο ΕΚ>

- ο οργανισμός δεν κατέχει πάνω από το 20% του μετοχικού κεφαλαίου της εταιρίας παραγωγής (50% εάν συμμετέχουν περισσότεροι του ενός τηλεοπτικοί οργανισμοί):

>Κείμενο μετά την ψηφοφορία στο ΕΚ>

- για τριετή περίοδο ο παραγωγός προμηθεύει στον ίδιο τηλεοπτικό οργανισμό λιγότερο από το 90% των έργων που παράγει, εκτός εάν, κατά την ίδια περίοδο, ο παραγωγός παράγει ένα μόνο πρόγραμμα ή μία μόνο σειρά προγραμμάτων, εκτός εάν ο ραδιοτηλεοπτικός οργανισμός χρησιμοποιεί ως δεσπόζουσα μια μειονοτική γλώσσα στο αντίστοιχο κράτος μέλος

>Κείμενο μετά την ψηφοφορία στο ΕΚ>

- ο παραγωγός δεν κατέχει σημαντικό αριθμό μετοχών σε τηλεοπτικό οργανισμό.

Με την επιφύλαξη των παραπάνω, τα κράτη μέλη λαμβάνουν υπόψη τους, κατά την αξιολόγηση των κριτηρίων ανεξαρτησίας, τον προορισμό και την ιδιοκτησία δευτερογενών δικαιωμάτων.»

(Τροπολογία 29)

ΑΡΘΡΟ 1, ΠΑΡΑΓΡΑΦΟΣ 8

Άρθρο 7 (οδηγία 89/552/ΕΟΚ)

>Αρχικό κείμενο>

1. Οι ραδιοτηλεοπτικοί οργανισμοί δεν μεταδίδουν κινηματογραφικά έργα πριν παρέλθουν δεκαοχτώ μήνες από την πρώτη προβολή των έργων αυτών στους κινηματογράφους ενός κράτους μέλους, εκτός εάν υπάρχει διαφορετική συμφωνία μεταξύ των δικαιούχων και των οργανισμών αυτών.

2. Η αναφερόμενη στην παράγραφο 1 περίοδος μειώνεται σε 12 μήνες:

α) για τους σταθμούς με χρέωση ανά θέση και τους σταθμούς συνδρομητικής τηλεόρασης[semigr ]

β) για τα κινηματογραφικά έργα που συμπαράγονται με το ραδιοτηλεοπτικό οργανισμό.

>Κείμενο μετά την ψηφοφορία στο ΕΚ>

Τα κράτη μέλη μεριμνούν ώστε οι ραδιοτηλεοπτικοί οργανισμοί που υπάγονται στη δικαιοδοσία τους να μη μεταδίδουν κινηματογραφικά έργα εκτός από τις περιόδους που έχουν συμφωνηθεί με τους δικαιούχους.

(Τροπολογία 31)

ΑΡΘΡΟ 1, ΠΑΡΑΓΡΑΦΟΣ 12

Άρθρο 10 (οδηγία 89/552/ΕΟΚ)

>Αρχικό κείμενο>

1. Η τηλεοπτική διαφήμιση και η τηλεαγορα πρέπει να αναγνωρίζονται εύκολα ως διαφήμιση και να διακρίνεται σαφώς από το υπόλοιπο πρόγραμμα με τη χρησιμοποίηση οπτικών ή/και ακουστικών μέσων επισήμανσης.

>Κείμενο μετά την ψηφοφορία στο ΕΚ>

1. Η τηλεοπτική διαφήμιση, οι εκπομπές τηλεαγοράς, διαφημιστικών μηνυμάτων και προθηκών πρέπει να αναγνωρίζονται εύκολα ως διαφήμιση και να διακρίνεται σαφώς από το υπόλοιπο πρόγραμμα με τη χρησιμοποίηση οπτικών ή/και ακουστικών μέσων επισήμανσης.

>Αρχικό κείμενο>

2. Τα μεμονωμένα διαφημιστικά μηνύματα και τα μηνύματα τηλεαγοράς, πρέπει να προβάλλονται μόνο κατ' εξαίρεση.

>Κείμενο μετά την ψηφοφορία στο ΕΚ>

2. Τα μεμονωμένα διαφημιστικά μηνύματα και τα μηνύματα τηλεαγοράς, πρέπει να προβάλλονται μόνον κατ' εξαίρεση.

>Αρχικό κείμενο>

3. Η διαφήμιση και η τελεαγορά δεν πρέπει να χρησιμοποιουν τεχνικές που απευθύνονται στο υποσυνείδητο.

>Κείμενο μετά την ψηφοφορία στο ΕΚ>

3. Η διαφήμιση καθώς και οι εκπομπές τηλεαγοράς, διαφημιστικών μηνυμάτων και προθηκών δεν πρέπει να χρησιμοποιουν τεχνικές που απευθύνονται στο υποσυνείδητο.

>Αρχικό κείμενο>

4. Απαγορεύεται η συγκεκαλυμμένη διαφήμιση και η τελεαγορά.

>Κείμενο μετά την ψηφοφορία στο ΕΚ>

4. Απαγορεύεται η συγκεκαλυμμένη διαφήμιση καθώς και οι εκπομπές τηλεαγοράς, διαφημιστικών μηνυμάτων και προθηκών.

(Τροπολογία 33)

ΑΡΘΡΟ 12, ΠΑΡΑΓΡΑΦΟΣ 14, ΕΔΑΦΙΟ 1α) (νέο)

Άρθρο 12, σημείο γ) (οδηγία 89/552/ΕΟΚ)

>Κείμενο μετά την ψηφοφορία στο ΕΚ>

Στο άρθρο 12 το σημείο γ) αντικαθίσταται από το ακόλουθο κείμενο:

«γ) να προσβάλλει θρησκευτικές, φιλοσοφικές ή πολιτικές πεποιθήσεις[semigr ]»

(Τροπολογία 36)

ΑΡΘΡΟ 1, ΠΑΡΑΓΡΑΦΟΣ 21

Άρθρο 18α, παράγραφος 1α (νέα) (οδηγία 89/552/ΕΟΚ)

>Κείμενο μετά την ψηφοφορία στο ΕΚ>

1α. Τα προγράμματα και τα μηνύματα τηλεαγοράς πρέπει να μπορούν να προσδιορίζονται εύκολα ως τέτοια και, στην περίπτωση κατά την οποία παρεμβάλλονται σε ένα πρόγραμμα το οποίο δεν είναι αποκλειστικά αφιερωμένο σ' αυτή τη δραστηριότητα, πρέπει να μπορούν σαφώς να διακρίνονται από άλλες εκπομπές αυτού του προγράμματος, συμπεριλαμβανομένων των εκπομπών διαφήμισης, χάρη σε οπτικά ή/και ακουστικά μέσα, έτσι ώστε να αποκλείεται κάθε δόλος για καταστρατήγηση των κανόνων που διέπουν τις διαφημίσεις.

Τα προγράμματα τηλεαγοράς που προβλέπονται στις παραγράφους 1 και 2 δεν μπορούν να διακόπτονται από διαφημίσεις ούτε μπορούν να παρεισφρέουν σε διαφημιστικά προγράμματα.

(Τροπολογία 38)

ΑΡΘΡΟ 1, ΠΑΡΑΓΡΑΦΟΣ 27

Άρθρο 22, παράγραφος 1 (οδηγία 89/552/ΕΟΚ)

>Αρχικό κείμενο>

1. Τα κράτη μέλη λαμβάνουν τα κατάλληλα μέτρα ώστε οι εκπομπές των ραδιοτηλεοπτικών οργανισμών που υπόκεινται στη δικαιοδοσία τους να μην περιλαμβάνουν προγράμματα τα οποία ενδέχεται να βλάψουν σοβαρά τη σωματική, πνευματική ή ηθική ανάπτυξη των ανηλίκων και, ειδικότερα προγράμματα που περιέχουν πορνογραφικές σκηνές ή σκηνές άσκοπης βίας.

>Κείμενο μετά την ψηφοφορία στο ΕΚ>

1. Τα κράτη μέλη λαμβάνουν τα κατάλληλα μέτρα ώστε οι εκπομπές των ραδιοτηλεοπτικών οργανισμών, συμπεριλαμβανομένων των διαφημιστικών φίλμ, που υπόκεινται στη δικαιοδοσία τους να μην περιλαμβάνουν προγράμματα τα οποία ενδέχεται να βλάψουν σοβαρά τη σωματική, πνευματική ή ηθική ανάπτυξη των ανηλίκων και, ειδικότερα προγράμματα που περιέχουν πορνογραφικές σκηνές ή σκηνές άσκοπης βίας. Τα κράτη μέλη θα λάβουν τα αναγκαία μέτρα τα οποία θα εξασφαλίζουν ότι τα παιδικά προγράμματα δεν θα εμπεριέχουν διαφημίσεις ή αναγγελίες προγραμμάτων οι οποίες θα μπορούσαν να έχουν σοβαρές ψυχολογικές επιπτώσεις σε ανηλίκους.

(Τροπολογία 40)

ΑΡΘΡΟ 1, ΠΑΡΑΓΡΑΦΟΣ 27α (νέα)

Άρθρο -22α (νέο) (οδηγία 89/552/ΕΟΚ)

>Κείμενο μετά την ψηφοφορία στο ΕΚ>

27α. Παρεμβάλλεται το ακόλουθο νέο άρθρο:

>Κείμενο μετά την ψηφοφορία στο ΕΚ>

«Άρθρο -22α

>Κείμενο μετά την ψηφοφορία στο ΕΚ>

Τα κράτη μέλη μεριμνούν ώστε οι ραδιοτηλεοπτικοί οργανισμοί που υπάγονται στη δικαιοδοσία τους να λαμβάνουν τα απαραίτητα μέτρα για την κωδικοποίηση όλων των προγραμμάτων που μεταδίδουν, σύμφωνα με το ενιαίο σύστημα ταξινόμησης των προγραμμάτων ανάλογα με το βαθμό ακαταλληλότητας για τους ανηλίκους, το αργότερο ένα χρόνο μετά την έγκρισή τους, σύμφωνα με τη διαδικασία που προβλέπεται στο άρθρο 25.

>Κείμενο μετά την ψηφοφορία στο ΕΚ>

Κάθε τηλεοπτικός δέκτης που διατίθεται στην αγορά με σκοπό την πώληση ή την εκμίσθωση εντός της Κοινότητας πρέπει να είναι εξοπλισμένος με τεχνικό μηχανισμό επιλογής των προγραμμάτων, το αργότερο ένα χρόνο μετά την έγκρισή του από αναγνωρισμένο ευρωπαϊκό οργανισμό τυποποίησης.»

(Τροπολογία 41)

ΑΡΘΡΟ 1, ΠΑΡΑΓΡΑΦΟΣ 28

Άρθρο 22α (οδηγία 89/552/ΕΟΚ)

>Αρχικό κείμενο>

Τα κράτη μέλη μεριμνούν ώστε οι εκπομπές να μην περιλαμβάνουν καμία παρότρυνση σε μίσος λόγω διαφορών φυλής, φύλου, θρησκείας ή ιθαγένειας.

>Κείμενο μετά την ψηφοφορία στο ΕΚ>

Τα κράτη μέλη μεριμνούν ώστε οι εκπομπές να μην περιλαμβάνουν καμία παρότρυνση ούτε σε υποτίμηση ούτε σε μίσος λόγω διαφορών φυλής, φύλου, κοινωνικής ή πολιτικής ιδεολογίας, θρησκείας, κοσμοθεωρίας ή ιθαγένειας.

(Τροπολογία 42)

ΑΡΘΡΟ 1, ΠΑΡΑΓΡΑΦΟΣ 31

Άρθρο 23α, παράγραφος 1 (οδηγία 89/552/ΕΟΚ)

>Αρχικό κείμενο>

1. Υπό την αιγίδα της Επιτροπής συνιστάται επιτροπή επαφών, η οποία απαρτίζεται από εκπροσώπους των αρμοδίων αρχών των κρατών μελών. Η επιτροπή επαφών προεδρεύεται από αντιπρόσωπο της Επιτροπής και συνέρχεται είτε με πρωτοβουλία του είτε κατόπιν αιτήσεως της αντιπροσωπείας ενός κράτους μέλους.

>Κείμενο μετά την ψηφοφορία στο ΕΚ>

1. Στο πλαίσιο της Επιτροπής συνιστάται επιτροπή επαφών, η οποία απαρτίζεται από εκπροσώπους των αρμοδίων αρχών του οπτικοακουστικού τομέα των κρατών μελών και του Ευρωπαϊκού Κοινοβουλίου. Η επιτροπή επαφών προεδρεύεται από αντιπρόσωπο της Επιτροπής και συνέρχεται είτε με πρωτοβουλία του είτε κατόπιν αιτήσεως της αντιπροσωπείας ενός κράτους μέλους.

(Τροπολογία 43)

ΑΡΘΡΟ 1, ΠΑΡΑΓΡΑΦΟΣ 31

Άρθρο 23α, παράγραφος 2, σημείο α)α (νέο) (οδηγία 89/552/ΕΟΚ)

>Κείμενο μετά την ψηφοφορία στο ΕΚ>

α) α Να εκδίδει γνωμοδοτήσεις εξ ιδίας πρωτοβουλίας ή κατόπιν αιτήσεως της Επιτροπής σχετικά με την εφαρμογή εκ μέρους των κρατών μελών των διατάξεων της οδηγίας

(Τροπολογία 44)

ΑΡΘΡΟ 1, ΠΑΡΑΓΡΑΦΟΣ 31

Άρθρο 23α, παράγραφος 2, σημείο γ) (νέο)

(οδηγία 89/552/ΕΟΚ)

>Αρχικό κείμενο>

γ) Να συζητά τα αποτελέσματα των τακτικών διαβουλεύσεων της Επιτροπής με τους εκπροσώπους των ραδιοτηλεοπτικών οργανισμών, τους παραγωγούς, τους καταναλωτές, τους κατασκευαστές, τους παρέχοντες υπηρεσίες και τα συνδικάτα.

>Κείμενο μετά την ψηφοφορία στο ΕΚ>

γ) Να συζητά τα αποτελέσματα των τακτικών διαβουλεύσεων της Επιτροπής με τους εκπροσώπους των ραδιοτηλεοπτικών οργανισμών, τους παραγωγούς, τους καταναλωτές, τους κατασκευαστές, τους παρέχοντες υπηρεσίες, τα συνδικάτα και τους καλλιτεχνικούς δημιουργούς.